Åsnes kirke

Åsnes kirke er en korskirke fra 1744 i Åsnes kommune, Innlandet fylke.

Byggverket er i tømmer og har 400 plasser. Den ble innviet i 1744, men ble ferdigbygget først i 1747. Det gikk altså tre år etter innvielsen før kirken kunne sies å være ferdig. Allikevel regnes byggeåret å være 1744, slik det står i tårnfløyen. Altertavlen er malt av Axel Ender i 1876 og har tittelen «Jesu oppstandelse». Det er sannsynlig at den første altertavlen ble laget av bygdekunstneren Lars Pinnerud fra Furnes. Han har også skåret ut prekestolen og altertavlen i Hof kirke.

Interiørfarger er satt av Domenico Erdmann i forbindelse med en restaurering i 1936.

Adkomst til stedet er via Fv446 og .

Åsnes kirke var prostikirke i Solør prosti inntil det i 2013 ble innlemmet i Solør, Vinger og Odal prosti med Kongsvinger som prostesete.

I november 2016 ble kirken stengt på ubestemt tid på grunn av helsefarlig sopp.Glomdalen, 23. november 2016. På Østnytt ble det 20. februar opplyst at penger til utbedring var i ferd med å bevilges, men at arbeidet ville ta flere år. Den åpnet igjen med gudstjeneste 22. desember 2019.Åsnes kirke er åpnet igjen! (Åsnes kirkelige fellesråd)

 Referanser 

 Litteratur 



 Eksterne lenker 

  Kirker i Norge  (Kirchen in Norwegen)


Kategori:Kirker i Åsnes
Kategori:Kirker i Solør, Vinger og Odal prosti
Kategori:Kulturminner i Åsnes
Kategori:Norske kirker fra 1744